NaiveNeuron/SloPal huggingface dataset:
Mikloško, Jozef, poslanec NR SR (2014-09-18):
Ja si neviem predstaviť, že by tá budova naozaj nebola. V tomto smere by som očakával od mojich priateľov zo SMER-u, keby povedali nejaké dve-tri slová v prospech tohto. Neviem si predstaviť, že by ich 1. 1. vyhodili na ulicu, máme tu budov dosť – aj v Bratislave – a určite sa pri dobrej vôli rýchlo niečo nájde, aj keď tri mesiace predtým už by sa aspoň voľačo malo vedieť. Ja upozorňujem na rok ’93, keď sme boli konečne samostatný štát po tisíc rokoch poroby kdekade, a keď prezident Kováč sa stal prezidentom, my sme boli jeho poradcovia na Hrade a sedeli sme v jednej miestnosti ôsmi s dvoma malými okienkami, dvaja profesori, traja doktori vied, jedna pevná linka, z ktorej väčšinou Móric telefonoval nejaké tajné správy, bol tam prof. Brilla, Schmögnerová, Križka, Hlaváč a tak ďalej. Vtedy za Mečiara robil Mečiar samostatnému štátu a Kováčovi, jeho prvému prezidentovi, takéto veci. Po dvadsiatich, či koľko rokov je odvtedy, už veľa, 21, by sa toto nemalo opakovať. Ešte by som povedal, že čo sa týka Lojza, v podstate s ním vždy súhlasím, aj keď nie vždy som nadšený s jeho formuláciami, aj včera skočil na udičku už ako mnohokrát a ten pingpong pri pozemkovom fonde bol zbytočný. No, to je iná vec. Páči sa mi veta: „Milujem ľudí, ktorí sa narodili v ’89.“ No, tú si zapíšem do najbližšej svojej knižky, ja som mal vtedy 50 a bol to krásny čas, bolo to žúžo, proste skôr by ma zaujímalo teraz, čo za tých 25 rokov slobody sme už urobili. Teraz idem v nedeľu do Prahy na pozvanie kardinála Duku práve na túto tému, 25 rokov slobody u nás, kde sme, prečo, ako a tak ďalej, tak potom vám poreferujem, že prečo sme tam, kde sme. Ďakujem.
Hrnčiar, Andrej, podpredseda NR SR (2017-02-08):
Ďakujem, 19.00 hod., končím dnešný rokovací deň. Zajtra ráno pokračujeme o 9.00 hodine návrhom na skrátené legislatívne konanie. Prajem vám príjemný zvyšok večera. (Prerušenie rokovania o 19.01 hodine.)
Zajačik, Vladimír, poslanec NR SR (2021-11-03):
Jaro, ja ti naopak, je vidieť, že naozaj si profesor na škole, teda ten prednes bol absolútne skvelý. Ja by som ti navrhol Oskara za Národnú radu Slovenskej republiky. To bol tak technicky text, technicky prečítaný, ako by sa mali všetky pozmeňujúce návrhy čítať a viem a som plne presvedčený, že už nikto takýto takto návrh, pozmeňujúci návrh, čítať nebude. Ďakujem ti pekne a som rád, že ťa môžem nazvať priateľom.
Šefčík, Marek, poslanec NR SR (2020-10-20):
Pán predsedajúci, dajte, prosím, hlasovať o ôsmom bode pozmeňovacieho návrhu pani poslankyne Cigánikovej.
Podmanický, Ján, poslanec NR SR (2018-11-29):
Prosím, pán podpredseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hrušovský, Pavol, podpredseda NR SR (2010-12-10):
Páni poslanci, prosím o pokoj v rokovacej sále, aby pani poslankyňa mohla svoje vystúpenie dôstojne ukončiť. Nech sa páči, pani poslankyňa.
Hrnčiar, Andrej, podpredseda NR SR (2019-01-30):
Pán poslanec Heger.
Laššáková, Ľubica, poslankyňa NR SR (2022-10-20):
Ďakujem pekne za slovo, pán predseda. Ja by som vás chcela poprosiť o upresnenie. To znamená, toho 25. októbra my len rokujeme (reakcia predsedajúceho: „Áno.“ ) o tých bodoch, pretože ste povedali, že 25., 26. sa nehlasuje. Ďakujem pekne za vysvetlenie. (Povedané súbežne s predsedajúcim.)
B. Bugár, podpredseda NR SR: (2004-11-30):
G. Krajči, poslanec: Ďakujem pekne, pán predsedajúci. Prv som nejako nechcel vystupovať v tejto rozprave, ale chcel by som faktickou poznámkou reagovať na tú situáciu, ktorá tu vznikla... (Ruch v sále.)
Hort, Milan, podpredseda NR SR (2010-10-19):
Vzhľadom na skutočnosť, že je 16.59 hod. už za chvíľu, predpokladám, že pán Rafaj má dlhšie vystúpenie ako na minútu. Prerušujem rokovanie, v tomto prípade vyhlasujem prestávku. Hlasovať budeme o 17. 03 hod., poprosím všetkých, ktorí sa chcú zúčastniť hlasovania, nech sa dostavia do rokovacej sály. (Prestávka.) (Po prestávke.)
Procházka, Radoslav, poslanec NR SR (2011-07-12):
Ďakujem pekne, pán predseda, ja chcem len pripomenúť členom ústavnoprávneho výboru, že je zvolaný výbor v tejto chvíli. Ďakujem pekne. (Prerušenie rokovania o 12.07 hodine.) (Pokračovanie rokovania o 14.00 hodine.)
Fecko, Martin, poslanec NR SR (2022-11-09):
Ďakujem pekne, pán predsedajúci, budem rýchly, nebudem zdržiavať. Pán minister, pán spravodajca, kolegyne, kolegovia, okrem iného, samozrejme, že smernice, ktoré prichádzajú z Európskej únie, musíme implementovať, či sa nám to páči, alebo nepáči. A myslím si, že pokiaľ sme v časovom strese a v ekonomických komplikáciách neschválením týchto smerníc, tak myslím, že skrátené konanie je namieste a takto má robiť každý minister zodpovedný. Len chcel by som upozorniť ešte jednu vec pre našich kolegov a kolegyne, že, áno, pozmeňujúcim návrhom v... na výbore Zelenú správu rezortu pôdohospodárstva, to znamená za jednotlivé, za jednotlivý rok poľnohospodárov a lesníkov, ako sme vlastne robili, budeme prednášať nie iba... a preberať nie iba na výbore, ale budeme prednášať v pléne Národnej rady. Ja som veľmi rád, aby všetci sa mohli oboznámiť, aby sme z tohto pultu mohli povedať národu slovenskému, že tá správa je konkrétnu tu, teraz, nech sa páči, pozrite si, čo tam všecko je. Bolo to asi pred 10 rokmi plus-mínus sme ju mali, potom to išlo do výboru a my sme to vtedy aj kritizovali, ako opozícia, že to je zle, že sa to nedáva do pléna, takže teraz sa to vracia späť, takže veľmi pekne ďakujem všetkým, ktorí na výbore za to zahlasovali. Verím, že aj tu sa nájde ochota, aby to prešlo, takže ďakujem veľmi pekne a občania slovenskej, tešte sa, budete počuť a vidieť konkrétne čísla za daný rok poľnohospodárov a lesníkov. Takže naši predkovia nám odkazujú, žime tak, aby bolo aj chleba, aj neba. Ďakujem veľmi pekne.
Frešo, Pavol, poslanec NR SR (2012-10-16):
Áno, nasledujúcu schôdzu.
Sulík, Richard, predseda NR SR (2011-04-01):
Pán poslanec Somogyi.
Kiššová, Jana, poslankyňa NR SR (2019-06-18):
Ďakujem pekne za slovo. Len som chcela informovať členov hospodárskeho výboru, že dnes o devätnástej máme zasadnutie v miestnosti č. 149. Takže hospodársky výbor, 149, 19.00. Ďakujem.
Bugár, Béla, podpredseda NR SR (2019-10-17):
Prezentujme sa a hlasujme. (Hlasovanie.) Prítomných 126, za 90, proti 15, zdržalo sa 20 poslancov, 1 nehlasoval. Sme v treťom čítaní , preto otváram rozpravu v rámci tohto čítania. Nikto sa do nej nehlási, takže vyhlasujem ju za skončenú. Nech sa páči.
Beblavý, Miroslav, poslanec NR SR (2019-05-15):
Ďakujem, pán predseda, keďže nebol podaný žiadny procedurálny návrh, môžme pristúpiť priamo k hlasovaniu o tom, aby návrh zákona bol prerokovaný v druhom čítaní, a preto vás chcem poprosiť, aby ste dali hlasovať o tom, že Národná rada tento návrh prerokuje v druhom čítaní.
Pročko, Jozef, poslanec NR SR (2024-01-24):
Ďakujem veľmi pekne. Pán poslanec, hovoril si o tom, že... Udrž mi to, prosím ťa, toto, takto mi to podrž. (Rečník odovzdal ručne písaný plagát kolegovi poslancovi.) ... že pán Pellegrini je podržtaška. No ja si pamätám na to, ako on kedysi povedal ako premiér, že keby mal moc, tak urobí také harakiri. To povedal ako premiér Slovenskej republiky. Naozaj od prvej chvíle je Peter Pellegrini podržtaška a ja ďakujem Bohu, že naozaj, že, že ochránil aj to Progresívne Slovensko a nešli... že ste s ním, naozaj to by bola čistá katastrofa pre vás, takto ste aspoň sa dozvedeli, že čo to je zač. Naozaj povedal si, že Pellegrini chráni zlodejov a zločincov, takže – podrž mi to, prosím ťa, ďalší obrázok (rečník odovzdal druhý ručne písaný plagát kolegovi poslancovi) – áno, chráni zločincov, ale v prvom rade chráni sám seba, pretože fakt zobral, predstavte si, že fakt že zobral to, tie peniaze, tých 150-tisíc, povedal... povedali dvaja ľudia, ale povedali to preto, lebo on tú zákazku naozaj predražil 535-krát, 535-krát. No a v poslednom, v poslednom rade naozaj Pellegrini klame. Podrž mi to, prosím ťa, tretí obrázok. (Rečník odovzdal tretí ručne písaný plagát kolegovi poslancovi.) Pellegrini naozaj klame, pretože nielen to, že povedal 13. alebo 17. 9., že nebude prezidentský kandidát, že nebude kandidovať na prezidenta, že on chce pre Slovensko robiť, a už, už o tri mesiace to neplatí a už kandiduje. V nedeľu povedal, že nám neurobí toto svinstvo, ktoré urobil, a už teraz to svinstvo urobil. Ja si nepamätám, že by Pellegrini bol povedal niečo, čo vydržalo minimálne pol roka ako pravda. A najhoršie na tom je, že to je naozaj podržtaška Roberta Fica, pretože Robert Fico podľa mňa má na neho niečo, pretože aj ten úplatok tých 150-tisíc, čo mal údajne zobrať podľa dvoch ľudí, tak to je dôkaz toho, že ho Fico drží za niečo a Pellegrini robí to, čo chce Fico. Strašné!
Pellegrini, Peter, podpredseda NR SR (2020-09-17):
Vážené panie poslankyne, vážení páni poslanci, otváram druhý rokovací deň 12. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán podpredseda Národnej rady Gábor Grendel, páni poslanci Marek Hattas, Vladimíra Marcinková, Jana Vaľová a aj pani poslankyňa Anna Záborská. O ospravedlnenie neúčasti z dôvodu práceneschopnosti požiadali páni poslanci Jozef Hlinka a Denisa Saková. Podľa odhlasovanej zmeny programu pristúpime k druhému čítaniu o vládnom návrhu zákona, ktorým sa dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov, ktorý prerokúvame v skrátenom legislatívnom konaní. Vládny návrh zákona je pod tlačou 189, výsledky rokovania výborov sú v tlači 189a. Poprosil by som teraz láskavo, keby mohol do sály vstúpiť pán minister dopravy a výstavby Slovenskej republiky pán Andrej Doležal. (Krátka pauza.) Prerušujem rokovanie do príchodu pána ministra, ktorý bol informovaný, že je prvým bodom o deviatej ráno. Vyhlasujem prestávku, kým nepríde. (Prestávka.) (Po prestávke.)
Lipšic, Daniel, poslanec NR SR (2016-09-07):
Pani ministerka, mrzí ma, že reagujete len na niektoré selektívne veci. Ja o tom budem v rozprave hovoriť. Skutočnosť, že sú licencované subjekty vyňaté z celej právnej úpravy, budem hovoriť o konkrétnych kauzách z minulosti. Ak je niečo synonymum obrovskej kauzy, už o tom hovorila pani kolegyňa Remišová, je to kauza SkyToll, diaľničné mýto. Absolútne v pohode to budú môcť urobiť ešte raz. Malina. Vôbec nepodliehajú zákonu. Kauza Towercom. Teraz, ja viem, že ten zákon písalo ministerstvo spravodlivosti, ale mali sme tu už aj zákony, ktoré písali finančné skupiny. A jedna finančná skupina podľa mňa sa tomuto strašne teší, ktorá bola aj za kauzou diaľničného mýta, aj za kauzou Towercom. Je to podľa mňa nevysvetliteľné. Okrem toho, že to ide nad rámec vládneho programu, ale to teda mňa vôbec nezaujíma, pretože práve cez rôzne licenčné konania tu dochádzalo k presunu obrovských verejných zdrojov do rúk finančných skupín a veľmi netransparentným a predraženým spôsobom. Ak sa toto z právnej úpravy vyníma, lebo na tom nie je v koalícii dohoda, tak moja otázka znie potom, kde je ten limit proste akože. Kde je ten limit? A mne sa zdá, že aj v tomto prípade už bol prekročený.
Danko, Andrej, predseda NR SR (2019-05-16):
Ďakujem. Teraz som sa už domotal, to bolo záverečné slovo či úvod? (Povedané so smiechom. Reakcia z pléna.) Dobre, úvod, hej, teda dávam slovo, dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Kolesárovi. Nech sa páči. Keďže to už je asi šiestykrát to isté, tak sa ospravedlňujem.
Sopko, Miroslav, poslanec NR SR (2019-09-25):
Ďakujem. Prečítam zápisnicu o výsledku tajného hlasovania o návrhu na voľbu kandidátov na člena Regulačnej rady, ktorá sa konala 25. septembra 2019 – opakovaná voľba. Na tajné hlasovanie o návrhu na voľbu kandidátov na člena Regulačnej rady bolo v opakovanej voľbe vydaných a poslanci si osobne prevzali 92 hlasovacích lístkov, teda na voľbe bolo prítomných 92 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidátov na člena Regulačnej rady v opakovanej voľbe všetci poslanci odovzdali hlasovacie lístky. Z 92 odovzdaných hlasovacích lístkov boli 4 neplatné a 88 platných. Podľa platných hlasovacích lístkov overovatelia zistili, že za – Sylviu Beňovú hlasovalo za 38, hlasovalo proti 35, zdržalo sa hlasovania 15, – Eduarda Hulíka hlasovalo za 0, hlasovalo proti 48, zdržalo sa hlasovania 40, – za Zsolta Lukáča hlasovalo za 1, hlasovalo proti 47, zdržalo sa hlasovania 40. Na voľbu kandidátov na člena Regulačnej rady je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní v opakovanej voľbe za člena Regulačnej rady nebol zvolený žiaden z navrhovaných kandidátov. Keďže nebol zvolený požadovaný počet kandidátov, vykoná sa nová voľba. Overovatelia poverujú svojho člena Miroslava Sopka oznámiť výsledok hlasovania Národnej rade Slovenskej republiky.
Bugár, Béla, podpredseda NR SR (2017-06-14):
Pani poslankyňa Grausová vystúpi ďalšia.
Kollár, Jozef, poslanec NR SR (2014-02-11):
Ďakujem pekne. Vážený pán predseda, dajte, prosím, hlasovať o tom, že Národná rada Slovenskej republiky prerokuje predmetný návrh v druhom čítaní.
Grendel, Gábor, podpredseda NR SR (2021-05-11):
Ďakujem, pán poslanec. Prosím, zaujmite miesto pre navrhovateľov. Teraz prosím povereného člena ústavnoprávneho výboru poslanca Radovana Marcinčina, aby informoval Národnú radu o výsledku prerokovania návrhu vo výbore.
Šedivcová, Viera, poslankyňa NR SR (2014-06-11):
Vážená pani predsedajúca, vážená pani predkladateľka, kolegyne, kolegovia, dovoľte mi, aby som vystúpila ako spravodajkyňa v prvom čítaní k návrhu poslancov Národnej rady Slovenskej republiky Moniky Gibalovej a Martina Fronca na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony. Je uvedený pod tlačou 994. Vážená pani predsedajúca, vážené panie poslankyne, vážení páni poslanci, v súlade s § 73 zákona o rokovacom poriadku som bola určená Výborom Národnej rady pre sociálne veci za spravodajkyňu k návrhu zákona, ktorý je uvedený pod tlačou 994. V menovanom súvise si dovoľujem predložiť informáciu k návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Prosím, pani predsedajúca, otvorte všeobecnú rozpravu k predmetnému zákonu.
Hrnčiar, Andrej, podpredseda NR SR (2017-04-05):
Pani poslankyňa Grausová.
B. Bugár, podpredseda NR SR: (2003-12-03):
(Hlasovanie.) Prítomných 134 poslancov, za návrh 104, hlasovania sa zdržali 30. Konštatujem, že sme v treťom čítaní . Pýtam sa, či sa hlási niekto do rozpravy, ktorú otváram? Konštatujem, že nie je to tak. Vyhlasujem rozpravu za skončenú. Nech sa páči, pán predseda.
Sopko, Miroslav, poslanec NR SR (2019-01-29):
Ďakujem za slovo, pani predsedajúca. Dovolím si pani kolegyňu doplniť v jej príspevku, kde správne poznamenala práve to obmedzenie, ako vnímajú mnohé samosprávy, že nie je dostatočne riešené. Uvedomme si všetci, že práve mestá a obce sú tými, ktorí sú v tej prvej línii v rámci tej regulácie. Pripomínam, že máme všetci v svojich mailových schránkach výzvu, ktorú podpísalo osem primátorov miest, osem viceprimátorov miest, šesť starostov mestských častí v Bratislave, dvadsaťštyri starostov obcí a osemdesiat mestských poslancov a mnohí ďalší, ktorí práve žiadajú nás, aby sme neprelomili veto prezidenta a chcú, aby sa prijali také opatrenia, ktoré im výrazne pomôžu, pretože práve na nich je tá zodpovednosť. Ak by niekto chcel mi namietať, že toto nie je dostatočne reprezentatívna vzorka v rámci predstaviteľov samospráv, dovolím si im teda pripomenúť, že práve na pôde týchto miest a obcí v roku 2018 sa nachádzalo 631 herní a 
s 11 009 hernými prístrojmi. To je dokopy 45,8 % zo všetkých herní a 50,8 % všetkých herných prístrojov na celom Slovensku. Takže tá reprezentatívnosť je tu jednoznačná. Práve ľudia, ktorí najlepšie poznajú v určitých oblastiach, čo ten hazard spôsobuje, práve oni očakávajú od nás, že budeme prichádzať s lepšími riešeniami. Ináč je práve tým spôsobom, ako sa rozhodneme, že to veto chceme predsa len prelomiť, vyzývame ich ešte k väčšej angažovanosti, aby zapojili všetky sily a dosiahli to, že sa štát, že si jednoducho štát uvedomí, že v prvom rade sú to samosprávy, ktoré dokážu reálne ten hazard regulovať.
Procházka, Radoslav, poslanec NR SR (2012-06-22):
Áno, som zapnutý, ďakujem. Ja chápem, že si za tie ohromné peniaze kupujeme politické záruky a politické benefity. Zaujíma ma, o akých politických zárukách a politických benefitoch vôbec v takej situácii dokážeme hovoriť, keď sme vylúčení z debaty, ktorá naozaj môže smerovať k novej podobe Únie, k jej novému jadru a my sa môžeme ocitnúť na orbite. Ďakujem pekne. (Potlesk).
Sulík, Richard, predseda NR SR (2010-07-08):
Poprosím ctené poslankyne a ctených poslancov, aby zaujali miesta. Pokračujeme v rokovaní. Prosím povereného overovateľa, aby Národnej rade oznámil výsledok tajného hlasovania.
Danko, Andrej, podpredseda NR SR (2023-11-23):
71. Poslanec Šipoš.
Šeliga, Juraj, podpredseda NR SR (2021-03-18):
Ďakujem. Prezentujme sa a hlasujme. (Hlasovanie.) Prítomných 129, za 86, proti 1, zdržalo sa 40, nehlasovali 2. Konštatujem, že sme skrátili lehotu. Nech sa páči.
Kaník, Ľudovít, poslanec NR SR (2011-07-01):
Pán poslanec Paška, je veľmi zaujímavé z vašich úst počúvať výhrady proti tomu, že toto je populistické, takáto debata, z vašich úst, keď celá vaša strana sa riadi tým, čo hovoria prieskumy verejnej mienky. A teda predbiehate sa odjakživa v tom, čo je populistické a ešte populistickejšie. Ale tá vaša motivácia je veľmi jasná. Vám sa, samozrejme, páči takéto vzájomné si zadlžovanie, požičiavanie, kupovanie si voličov sľubmi, ktoré treba financovať na dlh. Toto robili tie vlády, ktoré dneska sú po uši v problémoch. Grécko je vrchol ľadovca. A vám sa, samozrejme, páči pokračovanie v takejto politike, lebo po tejto ceste ste Slovensko viedli. A viedli by ste ho tak ďalej. A skončili by sme potom presne tam, kde sú oni. Len vy ste sa spoliehali na to, že však aj nám potom niekto takto nezištne požičia. Aj také vaše reči sú o európskej veľmoci, hospodárskej, ktoré z vašich úst hovoria harmonizácii daní, nových európskych daniach, však, samozrejme, pretože budeme mať potom z čoho rozdeľovať, financovať všetky možné socialistické politiky. Takže tu otázka nestojí tak, či požičať, ale ako sa postaviť zodpovedne k tomu, aby peniaze našich daňových poplatníkov neskončili v čiernej diere, ale aby boli podmienené rozumnými podmienkami a aby, tak ako sme mali správny postoj, keď sme nepožičali Grécku, sme stále s touto politikou postupovali ďalej. A vôbec nie je pravda, že my sme zmenili postoj. My sme v ničom nezmenili postoj. My máme úplne rovnaký postoj. A ja to vo svojom vystúpení v rozprave ešte podrobnejšie rozvediem.
Blanár, Juraj, podpredseda NR SR (2023-05-24):
Teraz nás poslanec Alojz Baránik ako spravodajca za navrhnutý gestorský ústavnoprávny výbor bude informovať o spravodajskej informácii v prvom čítaní.
Mičovský, Ján, poslanec NR SR (2014-11-10):
Ďakujem za slovo. Vážený pán minister, ja sa chytím toho, čo ste povedali v závere svojho vystúpenia, keď ste spomenuli, že takto o mesiac tu budeme mať vážnu debatu o štátnom rozpočte, a využívam túto príležitosť na to, aby som vás poprosil, keby § 6, ktorý sa už obligátne zjavuje v štátnom rozpočte a ktorý sa venuje mimoriadnemu odvodu Lesopoľnohospodárskeho majetku Ulič, ste mohli zo štátneho rozpočtu predsa len ako minister financií, ako minister sociálnej vlády a ako aj východniar vypustiť. Viete, je to strašne nesociálne a doslova ničivé, keď práve tú hladovú dolinu, ktorú, myslím, dnes spomenul aj pán predseda vlády, že budete mať o chvíľočku výjazdové rokovanie v Uliči alebo v Ubli, by ste opäť ničili takým spôsobom naozaj, že by ste tam posledného ako tak fungujúceho zamestnávateľa, ktorým LPM Ulič je, zaťažili tým nepochopiteľným odvodom. Takže napadlo mi to ad hoc, pre tú chvíľu, ste sa nevenovali vtedy korupcii, pričom práve spomenuli ste štátny rozpočet. Prosím vás o to úprimne, ak to myslíte sociálne a tak trocha aj srdcom východniarskym, skúste tento paragraf vypustiť. Ďakujem.
Jurinová, Erika, podpredsedníčka NR SR (2014-11-09):
Pán poslanec Muňko. (Reakcia z pléna a smiech.) Pani poslankyňa, prosím! Pán poslanec Muňko. Dajte, prosím vás, dve minúty pánovi poslancovi.
Gröhling, Branislav, minister školstva, vedy, výskumu a športu SR (2021-02-04):
Za 45 sekúnd, pán predsedajúci, kolegyne, my sme navrhovali aj návrh zákona, ktorý stále ešte stojí na Úrade vlády a verím, že v priebehu niekoľkých týždňov alebo mesiacov bude posunutý aj na vládu, aby sme mohli prísť do Národnej rady, v rámci toho aby boli presunuté jednotlivé kompetencie, ktoré boli v 2013. spod ministerstva školstva posunuté pod ministerstvo vnútra, lebo si myslím, že celé školstvo by malo spadať pod jednu strechu. To sú osemročné gymnáziá a bilingválne školy a špeciálne školy, aby sme sa mohli reálne o nich starať pod ministerstvom školstva cez vysunuté ruky, ktoré by boli nastavené. To nie sú okresné úrady, ale to sú tie vysunuté ruky, ktoré by boli v jednotlivých krajoch a vedeli by sme takýmto spôsobom reálne urobiť kvalitný plán výkonov. Konečne by sme nemali problémy s osemročnými gymnáziami, kde by rozhodoval jeden zriaďovateľ o druhom zriaďovateľovi, a vyriešilo by sa množstvo ďalších otázok. A ja predpokladám, že by sa aj zefektívnil chod financií a ušetrili by sme nejaké finančné prostriedky na to, aby sme ich využívali pre školstvo. Ďakujem.
Laurenčík, Milan, podpredseda NR SR (2021-02-04):
Jasné.
Mazurek, Milan, poslanec NR SR (2018-01-30):
Ďakujem svojim kolegom za všetky pochvaly. Ono mojim cieľom je naozaj iba poskytnúť pánovi Pellegrinimu, ktorý tu dnes sedí ako zástupca vlády a predkladateľ daného návrhu, šancu vysvetliť občanom, tvrdo pracujúcim ľuďom v Kežmarku a mnohým tým, ktorí museli vycestovať za prácou do zahraničia, prečo, keď oni pracujú niekde v talianskej, nemeckej, rakúskej fabrike za tisíc tristo, tisíc štyristo eur, prečo nejaký Igor André, ktorý dostáva dotáciu od vlády a nerobí v podstate vôbec nič hmatateľné, nič s reálnym výsledkom, pretože ja som v Krížovej Vsi pravidelne, je to hneď vedľa Spišskej Belej, odkiaľ pochádzam, som pravidelne v Ihľanoch, to je tiež hneď kúsok a vidím, že sa tam nič nezmenilo, nič sa nedeje. Práve naopak, počet asociálov vzrastá každý rok a katastrofa sa k nám blíži stále rýchlejšie a rýchlejšie. Jednoducho pán Pellegrini má možnosť vysvetliť, prečo vláda zvysoka kašle na tých slušných, na tých pracujúcich, na tých čestných, na tých poctivých a podporuje všetky ostatné asociálne živly, ktoré pre štát predstavujú iba príťaž. A znovu, pán Pellegrini, červené, ružové, oranžové, zelené, biele, je úplne jedno, akej farby sú tieto živly, skrátka ide o to, ako sa správajú. Ďakujem.
Kollár, Boris, predseda NR SR (2021-09-30):
Ďakujem pekne. Na faktické poznámky bude reagovať pán poslanec Kotleba, nech sa páči.
Zelník, Štefan, poslanec NR SR (2016-10-19):
... zástupcovia Slovenskej epidemiologickej a vakcionologickej spoločnosti Slovenskej lekárskej spoločnosti nás budú informovať o stave zaočkovania proti chrípke na Slovensku... (Prerušenie vystúpenia časomerom, vstup predsedajúceho.)
Pročko, Jozef, poslanec NR SR (2023-12-13):
Neexistujú náhody, zase mi poslanec cap zobral celú, celú moju faktickú, vykrádač, ale opakovanie je matka múdrosti. Takže, milí voliči SMER-u, prosím vás, pozrite si túto stránku. Pozrite si, ako vás Fico ide okradnúť. Vyše 900 poplatkov. A keď vám budú nejakí poslanci SMER-u, smerohlasu nosiť darčeky, balíčky ako Miško B., tak prosím vás, spýtajte sa ho, spýtajte sa ho, že či, nevykrikujte tam, spýtajte sa ho, že či počas toho bude vám dávať aj peniaze na to, aby ste mohli tie poplatky zaplatiť. Milí voliči SMER-u, spýtajte sa Fica, prečo vám zvyšuje vyše deväťsto, 900 položiek. Určite sa to ho spýtajte, toho krásneho sociálneho demokrata. Farizej jeden. No a viete, niektorí tu naozaj varia z vody, poslanci smerohlasu, pretože vám nepovedia, že toto sa deje. Že toto je to, kvôli čomu vás Fico presviedčal vo volebnej kampani: voľte ma. Kvôli tomu, že vás ide okradnúť. To je neskutočný zlodej. Vyše 900 položiek. A ako ste počuli, niektoré sú o 100 % predražené. Pozrite si to a odpadnete. A to, že ide štát dávať prebytočný majetok, tu treba tiež spozornieť a veľmi spozornieť. Fico ide dávať prebytočný majetok. To je veľká, veľká pozornosť, prosím vás. Fico nikomu nič nedal zadarmo. Nikomu nič a vždy za to niečo chcel. Alebo za to niečo dal. Už ste to aj počuli. Pani asistentka určite nemala zadarmo svoju funkciu.
Šalitroš, Radomír, poslanec NR SR (2023-11-16):
Ďakujem za slovo. Chcem reagovať na pani poslankyňu Remišovú, ktorá tu rozprávala o tom, že očakáva, že tu bude kradnutie, korupcia a rozvrátené financie Slovenskej republiky. Ako obvykle žiadne faktá, len útoky a osočovanie, čo ja nebudem robiť, ale spomeniem tie faktá. Posledná vláda pred vami, pani Remišová, to znamená vláda SMER-u, mala celkové výdavky štátu v roku 2019 18 mld. eur. Vy ste ďalšie tri roky míňali o 50 % viac každý rok, teda 27 mld. euro ročne. Výsledkom vášho vládnutia sú, aj vášho vládnutia sú výdaje štátu za rok 2023 až 35 mld. eur, čo je dvakrát toľko ako posledný rok vlády pred vami. A pýtam sa, zvýšila sa aj životná úroveň občanov Slovenskej republiky dvojnásobne? Určite nie. Práve naopak. Zhoršila sa, vaším chaotickým vládnutím a ustavičnými hádkami ste nezvládli tlmiť zdražovanie, čoho výsledkom je, že obchodné reťazce, banky, energetické firmy parazitovali na zlej ekonomickej situácii bežných ľudí. Obchodné reťazce počas vašej vlády mali dvakrát také zisky ako počas vlády predtým. Energetické spoločnosti, banky to isté. Vy ste míňali viac, ale bez efektu. Ľudia sa majú horšie, firmy sa majú horšie, mestá a obce sa majú horšie a každého občana Slovenskej republiky, aj batoľaťa, aj prababičky ste zadlžili sumou 8-tisíc euro. Takže podľa môjho názoru vy ste rozvrátili financie Slovenskej republiky a ostáva na nás, aby sme to po vás dali dokopy. Ďakujem. (Potlesk.)
Poliačik, Martin, poslanec NR SR (2018-02-06):
Ďakujem, Anka. Ja keď som hovoril o tom, že tie vplyvy na životné prostredie sú zjavné, hovoril som o tých veciach, ktoré v podstate spustili celý tento proces. Samozrejme, že posúdenie vplyvov na životné prostredie musí zahŕňať jednak posúdenie súčasného stavu a jednak posúdenie ako možných variant a budúcich možných výsledkov, preto tam tie lehoty koniec koncov aj sú, ale na rozdiel od mnohých iných, a opäť sa vrátim k tomu číslu 1963 lokalít, kde mnohé tie environmentálne záťaže sú tzv. spiace, že ony v podstate teraz neprodukujú ako keby akútne ohrozenie, akurát sa tam napríklad nemôže stavať, nemôže sa tam ísť do zeme kvôli tomu, že by sa mohlo niečo pohnúť. To sú veci, kde nie je úplne, úplne zjavné na prvý pohľad, že sa niečo deje, nezamoruje sa napríklad spodná voda, ale sú rovnako problematické ako tá vrakunská skládka, ktorá rozhýbala nás vlastne dnes. A v súvislosti s tým, čo hovoril aj Peter Pčolinský, samozrejme, nové a nové záťaže pribúdajú v dôsledku aj legislatívnej prázdnoty niekde, aj nečinnosti orgánov štátu, a preto si myslím, že to, čoho sme teraz svedkami, nie je reálne riešenie problémov, alebo možno iba nejaká začiatočná fáza, ale skôr je hasenie katastrofy, ktorá vlastne už prenikla na verejnosť a ktorú treba akútne riešiť. Nemyslím si, že je to systémové riešenie, na základe ktorého by sme mohli do desiatich rokov povedať, že nám počet tých environmentálnych záťaží klesne, dajme tomu, o tretinu alebo o polovicu. Ďakujem veľmi pekne.
Laurenčík, Milan, podpredseda NR SR (2021-06-18):
Pani poslankyňa Eva Horváthová s faktickou poznámkou, nech sa páči.
Ľ. Vážny, poslanec: (2003-04-09):
Národná rada Slovenskej republiky podľa čl. 86 písm. d) Ústavy Slovenskej republiky po prerokovaní návrhu na vyslovenie súhlasu Národnej rady Slovenskej republiky s Protokolom  PECA vyslovuje súhlas s Protokolom  k Európskej  dohode o pridružení uzatvorenej  medzi Európskymi spoločenstvami a ich členskými štátmi na  jednej strane a Slovenskou republikou na druhej strane o posudzovaní zhody a uznávaní priemyselných výrobkov - PECA. Ďakujem.
Tomáš, Erik, poslanec NR SR (2017-12-06):
Ale čo je horšie... (Reakcia z pléna. Prerušenie vystúpenia predsedajúcim.)
Suchánek, Alan, poslanec NR SR (2019-09-24):
Ďakujem za slovo. Ja som odpovedal na otázku, ktorá tu v rozprave bola položená, že prečo je to 84 dní alebo 12 týždňov. Ja som tu nechcel riešiť celý ten problém, pretože ten problém je, samozrejme, ďaleko širší. A nechcem ani hovoriť, čo je začiatok, čo je koniec. Ja som len povedal a chcel povedať to. Bola tu položená otázka, ja som tú otázku chcel vysvetliť z odborno-právneho hľadiska. A ak by to bola pravda, pani poslankyňa Grausová, že je to plánovaná vražda, no potom treba dať na prokuratúru podanie, že každý, kto urobil interrupciu, spravil plánovanú vraždu. No právne vám to neprejde, lebo momentálne právny stav je takýto. A ja som chcel tento odborno-právny stav zdôvodniť, prečo to bolo dané právne, že tých 84 dní alebo 12 týždňov nebolo len tak nejako, že niekto si dal prst, roztočil ruletu a zastalo mu to na čísle 84 alebo 12. To je všetko, čo som chcel povedať. A pokiaľ budú nejaké iné odborno-právne dané veci, tak, samozrejme, potom sa to bude musieť posudzovať ináč. Ja som chcel len toľko povedať, že má to paralelu s tým, kedy právne je alebo medicínsky a právne je možné považovať život za ukončený, a že oni dali, že bola postavená paralela k tomu, kedy teda asi začína život a na základe toho boli spravené aj tieto právne normy. Takže nič viac som nechcel povedať. A o tej plánovanej vražde, no, samozrejme, my sa tu o tom môžme baviť, ale ak by to tak bolo a boli by právne predpisy na to dané, tak, áno, môžete podať na prokuratúru a niekoho by alebo tých ostatných by za to súdili, ktorí to vykonávajú. Ale ten stav momentálne dneska je taký a ja som povedal prečo.
Ďurica, Ondrej, poslanec NR SR (2021-05-12):
Ďakujem za slovo, pán predsedajúci. Ja to teda trochu zhrniem, keďže bola obedňajšia prestávka, a reagujem na môjho kolegu Kočiša. My to naozaj podporíme, tak aby to šlo ďalej. Ale zároveň pred tým, ako som si vyžiadal faktickú poznámku, sme hovorili s kolegom Tomášom o tom, že tam bude priestor na diskusiu a na hľadanie tej adresnosti, ktorú my považujeme za pomerne, pomerne dôležitú a zároveň to považujeme za taký slabý, slabý moment tohto návrhu, ktorý je v poriadku a ktorý, ktorý naozaj chceme podporiť, pretože tých ľudí na Slovensku je veľa, ktorým by takáto suma pomohla. Zároveň však nesmieme mlčať ani o tom, že sú momenty, kedy samotní občania to považujú za nie celkom spravodlivé a vyvážené. Takže ja som rád, že tu je ten priestor a že konštruktívne tu komunikujeme a jednáme normálne o predloženom návrhu zákona. Mrzí ma, a teraz mi odpustite, že nebudem reagovať na kolegu Kočiša, ale mrzí ma, že skutočne pri každom... (Prerušenie vystúpenia predsedajúcim.)
Kotleba, Marian, poslanec NR SR (2019-02-05):
Miňo, konečne prišiel čas, že sme teda mohli znova predložiť v Národnej rade zákon na obmedzenie tých nezmyselných potratov a potratovej turistiky. A keď si tak uvedomíme, všetci poslanci, najmä teda vládni, aké rôzne zákony boli prijaté počas tohto volebného obdobia, ktoré chránia naozaj akékoľvek práva, dokonca pred chvíľkou sme počuli o tom, že je potrebné rozhodovať – v istom zmysle oprávnene – o tom, aké spôsoby obalov potrebujeme na tovary, aké bedničky a tak ďalej, jednoducho toto všetko vieme upraviť zákonom, keď príde nejaká, nazvime to, spoločenská požiadavka a keď je dlhodobý volajúci hlas po tom, aby naozaj parlament prijal aspoň nejaké obmedzenie zabíjania tých detí, ktorých tu, ako bolo povedané, bola zabitá už štvrtina, štvrtina populácie Slovenskej republiky za platnosť tohto zákona, tak úplne alibisticky na návrh vládneho poslanca Blanára sa to zmietne zo stola a dokonca mnohí, dokonca mnohí, ktorí sami seba označujú za prolife aktivistov a podobné iné nálepky si dávajú, majú nejakú tendenciu tieto snahy kritizovať, pričom nie je žiadna vyššia úroveň posunutia týchto snáh na ochranu týchto najnevinnejších detí ako predloženie zákona v Národnej rade. Čiže dnes sme aj nezodpovednosťou všetkých vlád pred nami, ale aj súčasnej vládnej koalície alebo teda vládneho obdobia, alebo volebného obdobia dospeli do takého štádia, že chránime na Slovensku už práva zvierat, mačičiek, psíkov, dokonca majiteľa je možné stíhať za to, že po narodení utratí nejakú, nejaké mačiatko alebo nejaké šteniatko, ale pokračujeme v tom, že potratová turistika a zabíjanie je úplne legálne a pokračuje tuná ďalej. Zmeňme to!
Figeľ, Ján, podpredseda NR SR (2014-12-09):
Ďakujem pekne. Tým vyhlasujem všeobecnú rozpravu za skončenú. Pán navrhovateľ, nech sa páči, máte slovo.
Gašpar, Tibor, poslanec NR SR (2024-02-08):
Ďalej hlasujme o bode 41 pozmeňujúceho návrhu poslanca Matoviča.
Danko, Andrej, predseda NR SR (2018-05-23):
Ďakujem. S reakciou na faktické, pán poslanec Simon.
Kamenický, Ladislav, poslanec NR SR (2020-11-04):
Ďakujem pekne. Pán Pročko, viete, vy tu hovoríte o divadle; jediný divadelník, ktorý tu je v tejto sále, ste vy. A mňa nebavia nejaké osobné invektívy a vyprosujem si od vás, aby ste o nás hovorili ako o zlodejoch. A poviem otvorene, je tu jedna veľká, obrovská náhoda, viete, keď už hovoríme o tom, že kto tu kradne, ja sa vás opýtam, vypočítajte mi matematicky, ako je pravdepodobné, že testy, ktorými otestujete celý národ, náhodou sa kúpili v Trnave zo všetkých miest, ktoré sú na Slovensku, že, že osoby sú spojené s manželkou pána Igora Matoviča, že náhodou je tam ešte, ešte kontakt na Liberálny dom SaS-ky a že náhodou je tam kontakt na štátneho tajomníka SME RODINA. To je náhoda? A vy hovoríte o nejakej zlodejine? Koľko sa tam zarobilo? Povedzte mi! Pánovi Viskupičovi, takto, počíta sa to, čo je vo vašej dôvodovej správe a tam je to napísané, ja som si nevymýšľal čísla, o ktorých sa bavíme. Ďalej hovorím o tom, že viete, ľudia tu trpia, ale zisky bánk stále sú také, že veľmi komfortné, veľmi komfortné. Sú tu krajiny, ktorých banky majú problémy a treba im pomáhať. Slovenské banky tie problémy nemajú, nemajú. Tu majú problémy obyčajní ľudia. A hovoríte, že chrbtová kosť, ja to neberem, však máme tu finančnú stabilitu, však my sme za to kedysi zaplatili 11 mld. slovenských korún. Ja si to pamätám. A robíme všetko pre to, aby tie banky boli zdravé, ale sú zdravé až tak, že to ľuďom kole oči. Toto je ten problém. Aj ony sa musia nejakým dielom podieľať na tomto, čo sa tu deje. Nemôže to byť o tom, že my napakujeme tie peniaze tým bankám a pozeráme sa na to, ako ľudia nemajú čo jesť. A tu nehovorím o žiadnych oných, patetických veciach, však sa pozrite, ľudia ako vnímajú, ten COVID môže trvať veľmi dlho, môže a... (Prerušenie vystúpenia časomerom.)
Demian, Jaroslav, poslanec NR SR (2012-07-26):
Vážený pán predseda, v rozprave k tomuto vládnemu návrhu zákona vystúpili poslanci: Štefanec, Kollár, Kaník, Mikuš a Frešo. Pozmeňujúce a doplňujúce návrhy v rozprave neboli podané. Poslanec Frešo dal procedurálny návrh vrátiť tento návrh zákona na dopracovanie navrhovateľovi, preto dajte hlasovať o tomto návrhu.
Chren, Martin, poslanec NR SR (2014-11-10):
Nuž, pán premiér, namiesto toho, aby ste si pozametali pred vaším prahom, ste tu spustili spŕšku obvinení, obvinení voči ostatným ľuďom, ale ja som presvedčený, že nikto nemá toľko masla na hlave ako vy sám. Viete, ja si vážim všetkých skutočných sociálnych demokratov, ale tí skutoční sociálni demokrati, ktorých poznám, bývajú v trojizbových bytoch a jazdia na oktáviách. Vy osobne žijete v obrovskom byte, ktorého hodnota sa veľmi blíži k 2 mil. eur. Museli by ste brať premiérsky plat 50 rokov a žiť tých 50 rokov ako korytnačka, aby ste si takýto byt mohli dovoliť. Ale žijete v ňom a platíte zaň oproti skutočnej trhovej hodnote smiešne nízke nájomné. Neexistuje väčší prejav papalašizmu ako takýto byt, na ktorý by ste nikdy legálne nezarobili, ako vaše hodinky, na ktoré by ste nikdy reálne nezarobili. To nie je ten sociálny demokrat tak, ako sa predvádzate pri tých vašich futbalových výjazdoch po regiónoch.
Zmajkovičová, Renáta, podpredsedníčka NR SR (2014-02-13):
Pán podpredseda Figeľ.
Blaha, Ľuboš, poslanec NR SR (2021-02-25):
Ďakujem pekne. To, čo práve teraz predviedla pani ministerka spravodlivosti Kolíková, symbolizuje prístup vlády Slovenskej republiky k parlamentu. Tak ona povie svoju myšlienku, na ktorú očakáva odpoveď opozičných poslancov, ale nepočká na odpoveď opozičných poslancov, na reakciu a odíde. A toto krásne vystihuje ten prístup, ktorý má vláda k parlamentu, že pani ministerka Kolíková je tým slávna, že ona aj keď robí súdnu reformu, tak ona zavolá tých sudcov alebo dá im možnosť sa vyjadriť, potom povie také to svoje už slávne, že ´rozumiem, čo hovoríte, ale bude to po mojom´. Toto je prístup k demokracii ctenej vládnej koalície, že vy sa môžete vyrozprávať, vy sa tu môžete vykričať, vy tu môžete hádzať tony hrachu o stenu, ale aj tak to bude tak, ako povieme my. Ale takto demokracia nefunguje, toto nie je dialóg. Jedna pani sudkyňa jej napísala krásny list, pani Kolíkovej, prepáčte, že o nej hovorím v tretej osobe, ale už tu nie je, ale reagujem na ňu. Krásny list pani Kolíkovej, že dialóg to je responzivita, to znamená jeden niečo povie, druhý reaguje a to trošku zmení mienku toho prvého a možno zmení mienku toho druhého. Takto funguje dialóg. Ale to, čo robí pani Kolíková a táto vláda, to je monológ. Čistý monológ. Oni majú všetky iné názory a kritiku iba ako komparz. Iba také trblietky okolo. Ale oni si aj tak spravia to svoje. Ale veď takto fungujú diktatúry, prepáčte. Takto to nemôže byť, že pani Kolíková teraz povie, že to nebude tak, ako to je v zákone a v uznesení napísané, lebo som povedala, že to bude inak. Tak čo na Slovensku platia? Zákony? Platia uznesenia Národnej rady? Alebo to, ako si ich interpretuje pani Kolíková? V zákone, respektíve v tomto uznesení je jasne napísané, že tu budeme dovtedy mať núdzový stav, kým tu nebude až 80-percentná zaočkovanosť. A mne je absolútne jedno, čo hovorí pani Kolíková, kým to tam je napísané, tak to platí. Tak to odtiaľ vyhoďte, prosím. Ďakujem.
Bíreš, Jozef, dočasne poverený minister pôdohospodárstva a rozvoja vidieka SR (2023-06-22):
Pán predseda, budem odpovedať za ministra financií, pokiaľ ma nezastavíte. Vážená pani poslankyňa, zdroje z odvodov z hazardných hier a iných podobných hier sú smerované do vykonávania všeobecne prospešných služieb, ktorými sú najmä poskytovanie zdravotnej starostlivosti, poskytovanie sociálnej pomoci, humanitárna starostlivosť, tvorba, rozvoj, ochrana a obnova kultúrnych hodnôt, podpora umeleckej tvorby a kultúrnych aktivít, vzdelávanie, výchova, rozvoj športu, tvorba a ochrana životného prostredia a ochrana zdravia obyvateľstva. Na uvedené výdavky sa vynakladajú objemy prevyšujúce uvedený príjem, ktorý tak kryje iba časť týchto výdavkov. V roku ´23 tieto výdavky predstavujú viac ako 401 milión eur... (Prerušenie vystúpenia predsedajúcim.)
M. Číž, podpredseda NR SR: (2007-02-02):
Pán poslanec, máte slovo.
M. Číž, podpredseda NR SR: (2007-03-23):
(Hlasovanie.) Prítomných 132 poslancov, za návrh 91 poslancov, proti 41 poslancov. Konštatujem, že tieto návrhy sme schválili.
Ďuriš Nicholsonová, Lucia, podpredsedníčka NR SR (2017-11-30):
V rozprave teraz vystúpi pán poslanec Dostál.
Krajkovič, Mikuláš, poslanec NR SR (2017-03-23):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre pôdohospodárstvo a životné prostredie a Výboru Národnej rady pre verejnú správu a regionálny rozvoj. Ďalej aby za gestorský výbor určila hlasovaním Výbor Národnej rady Slovenskej republiky pre pôdohospodárstvo a životné prostredie a aby predmetný návrh zákona prerokovali do 5. mája 2017 a v gestorskom výbore do 9. mája 2017.
Paška, Pavol, predseda NR SR (2012-09-12):
Prerušujem rokovanie o tomto bode programu. Budeme pokračovať hlasovaním o prerokovaných bodoch. Poprosím všetkých, aby zaujali svoje miesto. Poprosím pána poslanca Demiana, aby uvádzal v prvom čítaní hlasovanie o vládnom návrhu zákona č. 129, je to tlač 162, je to zákon o spotrebiteľských úveroch. (Hlasovanie o vládnom návrh zákona, ktorým sa mení a dopĺňa zákon č. 129/2010 Z. z. o spotrebiteľských úveroch a o iných úveroch a pôžičkách pre spotrebiteľov a o zmene a doplnení niektorých zákonov v znení zákona č. 394/2011 Z. z. a ktorým sa menia a dopĺňajú niektoré zákony , tlač 162.)
Viskupič, Jozef, poslanec NR SR (2012-09-26):
Ďakujem, pán predseda. Ja by som len chcel niečo doplniť počúvajúc túto už aj troška politologickú debatu o tom, čo sociálna demokracia má robiť. Jedna vec mi tam však chýba z hľadiska sociálnej demokracie, keďže sa tu strhla už druhýkrát, a to som tu relatívne krátko, debata nad tak jednoduchým návrhom zákona, ktorý skutočne sleduje to, aby sa ľudia na Slovensku mohli hýbať v lesoch viac voľne. Vy, pán poslanec, ste to povedali niekoľkokrát, že jedná sa tu o tému slobodného pohybu. Veľa ľudí, ktorých som stretol počas tejto rozpravy, ktorá už značnú dobu trvá, hovorilo o tom, ako sa nám dobre na Slovensku žije, keď poslanci parlamentu sa dokážu takto dlho baviť o takto jednoduchom zákone a o tom, či bicykle do lesa patria alebo nepatria. Ja si myslím, že toto sme sa snažili vyriešiť kvázi jednoduchým zákonom, ktorý z môjho pohľadu od predkladateľov, medzi ktorými ste aj vy, pán župan, pán poslanec, bol jednoduchý. A zdalo sami, že tu môže prísť k nejakej dohode. Po tejto rozprave som skutočne skeptický a vôbec sa zamýšľam nad tým, či niekto aj z vás, páni z vládnej strany, sa zamyslel nad tým, že tu nejde naozaj o odbornú debatu, ale o elementárne veci, či ľuďom budeme zakazovať pohyb v lese na bicykloch alebo na koňoch. Ďakujem.
Pellegrini, Peter, podpredseda vlády SR pre investície a informatizáciu (2018-02-08):
Ďakujem pekne, pán poslanec. A možno využijem aj toto miesto na takú výzvu, pretože podpisom memoranda to nemôže skončiť. My musíme plnenie týchto záväzkov jednotlivých operátorov aj naďalej kontrolovať a vyhodnocovať, aby sme zase s prekvapením nezistili na konci 2020, že to boli len prázdne sľuby. Preto ich budeme pravidelne vyhodnocovať, ale zároveň náš regulačný úrad ako autorita, Úrad pre reguláciu elektronických komunikácií vytvoril aj jednu špeciálnu aplikáciu, s ktorou je možné merať rýchlosť a kvalitu internetu na ktoromkoľvek mieste na Slovensku. A chcem aj vám dať do pozornosti, aj všetkým, ktorí nás sledujú, aby na stránke www.meracinternetu.sk, resp. v App Store alebo, alebo v ďalšom priestore na aplikácie, či už je to Android alebo IOS, si stiahli túto aplikáciu merač internetu, a aby sme masívne všade, kde budeme sa hýbať, merali kvalitu internetu, pretože týmto meraním zároveň my dostávame na centrálnu mapu Slovenska konkrétny údaj o meraní. A čím tých meraní budeme mať viac, tým budeme vedieť optimálnejšie posúdiť, ako to v skutočnosti na Slovensku vyzerá, a vytvárať tlak na jednotlivých operátorov, či si plnia, alebo neplnia svoje sľuby. Takže www.meracinternetu.sk je oficiálna aplikácia na meranie kvality internetu, ktorú vypracoval a vytvoril náš regulačný úrad ako štátna autorita, a budem rád, ak si ju osvoja sto-, státisíce ľudí do svojich smartfónov, a hocikde, doma, cestou do práce, na mieste svojho pracoviska len vykonajú meranie, sami si overia, aká je kvalita internetu v danom mieste, ale zároveň túto informáciu anonymne pošlú aj na Telekomunikačný úrad, v ktorom sa zaznačí do mapy, a bol by som rád, keby sme oproti terajším asi 200-tisíc meraniam tam mali 20 mil. meraní, aby sme mali naozaj jasný obraz o tom, ako to na Slovensku v skutočnosti vytvára. Čiže taká kampaň, že zmerajme si, by bola úplne optimálna, a keby sa do nej zapojilo čo najviac ľudí. Ďakujem pekne.
M. Číž, podpredseda NR SR: (2007-03-28):
Pani poslankyňa Tóthová.
Šeliga, Juraj, podpredseda NR SR (2021-01-12):
Pán poslanec Kotleba.
Laššáková, Jana, podpredsedníčka NR SR (2013-06-20):
Vystúpili všetci páni poslanci, ktorí boli písomne prihlásení do rozpravy. A pýtam sa, či sa chce niekto prihlásiť do rozpravy ústne. Nie je tomu tak, končím možnosť. (Reakcia z pléna.) Dobre. Tak, pán poslanec Kuffa, nech sa páči.
Bastrnák, Tibor, poslanec NR SR (2012-06-20):
Vážená pani podpredsedníčka, milé dámy, vážení páni, budem rekordne krátky. Bohužiaľ, zabudol som na to, že som chcel vyňať body spoločnej správy: 47, 48, 49 a 50. Ďakujem vám veľmi pekne.
P. Csáky, podpredseda NR SR: (2004-03-03):
Predkladaný návrh novely zákona bol vypracovaný v súvislosti s procesom prípravy Slovenskej republiky na čerpanie finančných prostriedkov z fondov Európskej únie a upravuje pôsobnosť Najvyššieho kontrolného úradu Slovenskej republiky ako orgánu, ktorý je zodpovedný za vypracúvanie vyhlásení o ukončení pomoci z fondov Európskej únie. Návrh zákona dňa 10. februára 2004 prerokovala a bez pripomienok schválila uznesením č. 117/2004 vláda Slovenskej republiky. V súlade s predkladaným materiálom bude Najvyšší kontrolný úrad Slovenskej republiky 1. orgánom vydávajúcim vyhlásenia o ukončení pomoci zo štrukturálnych fondov, ktoré je nevyhnutnou podmienkou na predloženie žiadostí o záverečnú platbu z Európskej komisie, 2. orgánom vydávajúcim vyhlásenia o ukončení projektov a pomoci z kohézneho fondu a 3. plniť úlohy ako certifikačný orgán pre Európsky poľnohospodársky usmerňovací a záručný fond, záručná sekcia. V návrhu novely zákona sú v súvislosti s vyššie uvedenými úlohami Najvyššieho kontrolného úradu odkazy na príslušné nariadenia Rady a Európskej komisie, ktoré podrobne upravujú predmetnú problematiku a podľa nich sa bude Najvyšší kontrolný úrad pri plnení svojich úloh v tejto oblasti riadiť. V odkaze na predmetné nariadenia boli do návrhu novely zákona zapracované v súlade s požiadavkami Legislatívnej rady vlády Slovenskej republiky a v spolupráci so sekciou Inštitútu pre aproximáciu práva. Odkazy v danej podobe sú plne v súlade so skutočnosťou, že novela zákona nadobudne účinnosť po vstupe Slovenskej republiky do Európskej únie. Súčasne predkladaný návrh novely zákona reaguje aj na skutočnosť, že Najvyšší kontrolný úrad Slovenskej republiky už aj v súčasnosti v súlade s viacročnou finančnou dohodou pre program SAPARD plní funkciu certifikačného orgánu, ktorý je nezávislý od Agentúry SAPARD. Okrem uvedených oblastí predkladaný návrh novely zákona zmenou príslušných ustanovení rieši niektoré aspekty vyplývajúce z uplatňovania zákona č. 39/1993 Z. z. o Najvyššom kontrolnom úrade Slovenskej republiky v znení neskorších predpisov v praxi. Vážené pani poslankyne, vážení páni poslanci, dovoľujem si vás požiadať o podporu predloženého návrhu novely zákona č. 39/1993 Z. z. a o jeho posunutie do druhého čítania. Ďakujem pekne, pán predsedajúci.